Uber har kaldt til pressemøde, hvor de vil svare på, hvordan deres fremtid i landet ser ud

Uber lukker i Danmark.

Det fortæller talspersonen Kristian Agerbo på et pressemøde tirsdag.

Årsagen til den overraskende lukning er den nye taxalov, der er en for stor mundfuld for tjenesten.

- Vi er ærgerlig over og kede af, at vi er tvunget til at lukke i Danmark, hvor 2.000 chauffører har leveret prisvenlig og pålidelig transport til 300.000 passagerer. Den politiske aftale om taxaloven betyder desværre, at at vi ikke har andet valg end at lukke.

- Vores førsteprioritet er nu at hjælpe chaufførerne videre. Vi vil også fortsætte dialogen med politikerne og håber, at de vil ændre loven, så danskerne igen kan få glæde af moderne teknologi som Uber, siger talsmand for Uber, Kristian Agerbo.

Ubers kontor i Aarhus forbliver dog åbent, så det er ikke helt et farvel, fortæller Agerbo på pressemødet.

- Uber forlader ikke Danmark. Vi beholder vores udviklingscenter i Århus med mere end 40 højtuddannede medarbejdere, der udvikler Ubers teknologi til gavn for brugere i hele verden. '

- I takt med at teamet i Aarhus vokser, håber vi, at Danmark vil leve op til sit omdømme som et teknologi-venligt land og lade danskerne få glæde af det udviklingsarbejde, vi udfører lokalt i Århus, siger talsmand for Uber, Kristian Agerbo.

Se også: Uber-chef om ny taxalov: »Ubers eksistens i Danmark er truet«

Et pressemøde man skulle komme til

Massebøder til chauffører og en kommende retsag mod selskabet har ført til, at Uber kaldte til pressemødet tirsdag klokken 11.00.

Emnet var 'Ubers fremtid i Danmark'.

Den svenske presseansvarlige fattede sig i korthed til finans.dk med kommentaren:

- Det er noget, du bør komme til.

Det berømte - måske snarere berygtet - selskab fortalte tilbage i februar, at selskabet var truet af den nye taxalov.

Se også: Uber kører videre trods dødsstød: Men må du køre med?

Retssag mod Uber

Rigsadvokaten kører lige nu en sag mod selskabet Uber BV, som er registreret i Holland, ved Københavns Byret.

Ifølge advokaturchef Vibeke Thorkil-Jensen fra anklagemyndigheden ved Københavns Politi er der rejst tiltale mod selskabet for medvirken til to chaufførers lovovertrædelser. Det oplyser Rigsadvokaten i et nyhedsbrev.

Hvis Uber bliver dømt, betyder det, at Uber kan idømmes bøder af 10.000 kroner for hver tur en chauffør har kørt i Danmark. Det kan vil ifølge anklagemyndigheden blive en kæmpe bøde til Uber, hvis de dømmes ved byretten.

Se også: K-profil slagter Uber-drab: Som at kræve kugleramme af IBM

Godt 300.000 danskere har downloadet Uber-appen i Danmark, hvor 2000 chauffører har kørt, på Uber-sprog, samkørsel med deres kunder.

Ekstra Bladet har tjekket, om det stadigvæk er muligt at tage en Uber i København. Ved flere besøg af deres tjeneste var der flere ledige biler, klar til at fragte kunder frem til deres ønskede destinationer.

Grafikken er fjernet på grund af opdateringer på sitet.